Kohe valitsustevahelise konverentsi algusest peale oli selge, et mis tahes muule kokkuleppele jõudmise võti on nõukogus tulevikus kasutatava kvalifitseeritud häälteenamuse süsteemi olemus. Võttes kokku hääletussüsteemi nõukogus, komisjoni koosseisu ja teataval määral kohtade jaotuse Euroopa Parlamendis, mõistis Euroopa Ülemkogu tõsiasja, et selle tippkohtumise põhiülesanne oli muuta liikmesriikide suhtelist kaalu ja nende suutlikkust oma mõjujõudu kasutada - teema, mida ei olnud alates Rooma  lepingust käsitlenud ükski valitsustevaheline konverents.